Diari Oficial de la Generalitat Valenciana


Sumari del DOGV 6455, del 08-02-2011 (2011/1255)

Resolució d'1 de febrer de 2011, de la Conselleria d'Infraestructures i Transport, relativa a l'anul·lació de la licitació número 2009/09/117.
----------------------------------------------------------------------------------------------------------------------------------------------

### Dades del document

Número de DOGV
:   6455

Data del DOGV
:   08-02-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/1255


Data del document
:   01-02-2011

Organisme emissor
:   Conselleria d'Infraestructures i Transport

Tipus de document
:   Resolució

Anàlisi jurídica

 Descriptors 

:   * contracte d'obres
    * adjudicació de contracte administratiu

Resolució d'1 de febrer de 2011, de la Conselleria d'Infraestructures i Transport, relativa a l'anul·lació de la licitació número 2009/09/117. [2011/1255]  
Vista la proposta del director general d'Obres Públiques, de 23 de desembre de 2010, en relació amb la renúncia a realitzar el contracte de suport a la direcció de l'obra de millora de la capacitat d'enllaç CV-10 amb la CV-20 a Onda, Castelló, i de conformitat amb els següents  
Antecedents de fet  
1. Amb data 27 de novembre de 2009, va ser aprovat pel conseller d'Infraestructures i Transport l'expedient de contractació i la despesa de l'expedient de referència i es va disposar l'obertura del procediment obert per a l'adjudicació.  
2 La licitació es va publicar en el DOCV, de 24 de desembre de 2009, i el termini de presentació d'ofertes va acabar el 27 de gener de 2010.  
3. A causa de la reducció pressupostària per al capítol VI en el pressupost de 2010, se sol·licita l'anul·lació de l'expedient, per raons d'interés públic, ateses les limitacions pressupostàries existents.  
Fonaments de dret  
1. L'article 194 de la Llei 30/2007, de 30 d'octubre, de Contractes del Sector Públic, establix que «...l'òrgan de contractació té la prerrogativa d'interpretar els contractes administratius, resoldre els dubtes que oferisca el seu compliment, modificar-los per raons d'interés públic, acordar la seua resolució i determinar els efectes d'esta».  
2. L'article 139 de l'esmentada Llei 30/2007, de 30 d'octubre, de Contractes del Sector Públic, establix en el punt primer que per al cas en què l'òrgan de contractació renuncie a subscriure un contracte per al qual haja efectuat la convocatòria corresponent, ho notificarà als candidats o licitadors.  
3. En este mateix article en el punt segon s'establix que la renúncia a la realització del contracte només la podrà acordar l'òrgan de contractació abans de l'adjudicació i s'haurà de compensar els candidats o licitadors per les despeses en què hagueren incorregut, en la forma prevista en l'anunci o en el plec, o d'acord amb els principis generals que regixen la responsabilitat de l'administració.  
4. I al punt tercer s'afig que només es podrà renunciar a la realització del contracte per raons d'interés públic degudament justificades en l'expedient.   
5. El conseller d'Infraestructures i Transport és competent per a adoptar la present resolució, en virtut de les facultats previstes en l'article 28 de la Llei 5/83, de 30 de desembre, del Consell.   
Vistos els preceptes legals i la resta de disposicions de general i pertinent aplicació, resolc:  
Únic  
Aprovar la renúncia a la realització del contracte de suport a la direcció de l'obra de millora de la capacitat d'enllaç CV-10 amb la CV-20 a Onda, Castelló, a l'efecte del qual es tramitava l'expedient núm. 2009/09/117, pels motius exposats anteriorment.  
Contra la present resolució, que posa fi a la via administrativa, es podrà interposar recurs potestatiu de reposició davant del conseller en el termini d'un mes, comptador des de l'endemà a la notificació, d'acord amb el que establixen els articles 116.1 i 117.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que els dóna la Llei 4/1999, o bé recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació d'esta, d'acord amb l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjuí que puga interposar-se qualsevol altre recurs que es crega oportú.   
València, 1 de febrer de 2011.- El conseller d'Infraestructures i Transport: Mario Flores Lanuza.